Enguany el Campus Dofí compta amb una oferta de 200 places i 30 per al Campus d'Atletisme
18 de maig 2021

![Imagen 1](/media/52df1lb1/c_jtimon.jpg)![Imagen 2](/media/uspp10tw/c_rpescoletaestiu.jpg)

​El Departament d'Activitat Física, Salut i Esports de l'Ajuntament de Sagunt convoca una altra edició més del Campus Dofí, un projecte educatiu d'activitats lúdic-esportives per a xiquets i xiquetes de 3 a 12 anys d'edat durant les vacances d'estiu. El termini d'inscripció serà del 19 de maig al 6 de juny, tots dos inclusivament i es realitzarà en línia a través del següent enllaç: [https://aytosagunto.apuntate.online/pio/](https://aytosagunto.apuntate.online/pio/)

Enguany s'oferiran 200 places per al Campus Dofí i 30 places per al Campus d'Atletisme. Per això, s'ha sol·licitat la contractació de 35 monitors i monitores i, cal destacar que, enguany es reprendrà el servici de menjador, atés que l'any anterior no es va poder oferir a causa de la pandèmia. També s'incorporaran activitats de piscina a partir de 6 anys. L'activitat es realitzarà en el Poliesportiu Internuclis i existiran tres grups d'edats: Delfinfancia, de 3 a 5 anys; Delfinmanía, de 6 a 12 anys i Atletisme, també de 6 a 12 anys d'edat.

Javier Timón, regidor delegat del departament d'Activitat Física, Salut i Esports, afirma que «**enguany s'ha apostat per donar servici especialment a aquelles famílies que ho necessiten per a la conciliació familiar i laboral, de manera que es facilite a la ciutadania l'accés als seus llocs de treball».** Al que ha afegit que **«enguany el projecte s'ha adaptat a les excepcionals mesures de seguretat marcada per les autoritats sanitàries per oferir a les famílies un projecte d'oci esportiu segur**».

La inscripció es farà de manera telemàtica i la taxa per etapa serà per 66 euros i 133 euros amb servici de menjador (per a empadronats). S'habilitaran dues etapes, la primera serà del 25 de juny al 13 de juliol i la segona etapa del 14 al 29 de juliol. Els xiquets i xiquetes es podran inscriure als dos períodes si així ho desitgen. L'horari serà de dilluns a divendres. Hi haurà un Campus Matiner de 8 a 9 hores i l'entrada al campus serà a les 9 hores i l'eixida a les 13.30 hores sense menjador i 15.30 hores amb servici de menjador. Les persones interessades poden sol·licitar més informació escrivint als següents emails de contacte: e.azpilicueta@aytosagunto.es i campusatletismo@aytosagunto.es.

Darío Moreno, alcalde de Sagunt, considera que «**tant el Campus Dofí com l'Escola d'Estiu és un servici essencial per a la ciutadania, per eixa raó, enguany tocava continuar apostant en eixa mateixa línia**». Així mateix, l'alcalde ha explicat que per abordar estes activitats s'ha tingut en compte la seguretat dels i les assistents; la conciliació familiar, per ajudar als pares i mares que treballen i, finalment, l'educació en valors en la qual es basa este campus. «**No pot ser una activitat d'oci més, sinó que per part de l'administració pública s'ha de donar un programa que realment permeta als xiquets i xiquetes créixer i desenvolupar-se**», ha afegit.​ 

 ​

![Imagen sin texto alternativo.](/media/zebn4iki/c_cartelcampusdelfin.jpg)  
  
​​

*   [](http://www.facebook.com/sharer.php?u=https://aytosagunto.es/va/actualitat/enguany-el-campus-dofi-compta-amb-una-oferta-de-200-places-i-30-per-al-campus-d-atletisme/ "Facebook")
*   [](http://twitter.com/share?url=https://aytosagunto.es/va/actualitat/enguany-el-campus-dofi-compta-amb-una-oferta-de-200-places-i-30-per-al-campus-d-atletisme/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/enguany-el-campus-dofi-compta-amb-una-oferta-de-200-places-i-30-per-al-campus-d-atletisme/ "Linked In")
*   [](mailto:?body=https://aytosagunto.es/va/actualitat/enguany-el-campus-dofi-compta-amb-una-oferta-de-200-places-i-30-per-al-campus-d-atletisme/)